компонент;
 5.19.4. в случай че функциите, посочени в точка 5.19, се постигат чрез взаимосвързана осветителна система, се прилага едно от следните условия:
 а)
 ако комплектуваната взаимосвързана осветителна система е монтирана на подвижен компонент (компоненти), трябва да бъдат удовлетворени изискванията на точка 5.19.1. За целите на гореспоменатите функции могат да се задействат допълнителни светлини, когато подвижният компонент е в отворено фиксирано положение, при условие че тези допълнителни светлини отговарят на всички изисквания за положението, геометричната видимост, колориметричните и фотометричните показатели, отнасящи се за светлините върху подвижния компонент;
 или
 б)
 ако взаимосвързаната осветителна система е отчасти монтирана на неподвижен компонент и отчасти на подвижен компонент, взаимосвързаната осветителна система (или системи), посочена от заявителя по време на процедурата на одобрение, трябва да отговаря на всички изисквания за положението, геометричната видимост навън, колориметричните и фотометричните показатели за тези светлини във всички фиксирани положения на подвижния компонент (компоненти). Изискванията за геометричната видимост навътре се смятат за удовлетворени, ако тази взаимосвързана осветителна система (или системи) продължава да съответства на фотометричните стойности, предписани в пространството на разпространение на светлината във връзка с одобряването на устройството, във всички фиксирани положения на подвижния компонент (или компоненти).
 5.20. Общи предписания относно геометричната видимост
 5.20.1. От вътрешната страна на ъглите на геометрична видимост не трябва да има никакво препятствие за разпространяването на светлината от която и да е част на видимата повърхност на светлината, наблюдавана от безкрайно отдалечена точка. Не се вземат обаче под внимание препятствия, ако те вече са съществували към момента на одобряване на типа светлина.
 5.20.2. Ако измерванията се извършват по-близо до светлината, посоката на наблюдение трябва да се мести успоредно, за да се постигне същата точност.
 5.20.3. Ако някоя част от видимата повърхност на дадена инсталирана светлина се скрива от други части на превозното средство, трябва да се представи доказателство, че онази част от светлината, която не се скрива от препятствия, продължава да съответства на фотометричните стойности, предписани за одобряването на устройството.
 5.20.4. Когато вертикалният ъгъл на геометрична видимост под хоризонталата може да се намали до 5° (при светлина, намираща се на разстояние, по-малко от 750 mm над земната повърхност, измерено съгласно предписанията на точка 5.7), фотометричното поле за измерване на монтирания оптичен елемент може да се намали на 5° под хоризонталата.
 5.20.5. В случай на взаимосвързана осветителна система изискванията за геометричната видимост трябва да бъдат изпълнени, когато взаимосвързаните светлини работят заедно.
 5.21. Устройство, чийто тип е одобрен съгласно предходни серии от изменения на правила на ИКЕ на ООН No 148, и/или No 149, и/или No 150, се счита за еквивалентно на устройство, одобрено съгласно последната серия от изменения на съответните правила на ИКЕ на ООН (No 148, и/или No 149, и/или No 150), когато показателите за изменения (определени в Правило No 48 на ИКЕ на ООН), свързани с всяка отделна светлина (функция), не се различават. В такъв случай това устройство може да се монтира на превозно средство, подлежащо на одобрение на типа, без да е необходима актуализация на документите за одобрение на типа и маркировките на устройството.
 6. Индивидуални спецификации
 6.1. ФАРФАР за дълги светлини
 6.1.1.